Legal Document

Category: 0

Text:
4. ΝΟΜΟΘΕΤ. ΔΙΑΤΑΓΜΑ υπ’ αριθ. 272 της 7/14 Ιαν. 1974 (ΦΕΚ Α΄ 9) (Διόρθ. Ημαρτ. εν ΦΕΚ Α΄ 14 της 16 Ιαν.λ 1974).  Περί συστάσεως Κλάδου και τακτικών θέσεων Κοινωνικών Λειτουργών παρά τω Υπουργείω Κοινωνικών Υπηρεσιών. Σύστασις Κλάδου Κοινωνικών Λειτουργών- θέσεις και κατανομή τούτων  Άρθρ.1.-1.Εις τους, υπό του άρθρ. 41 του υπ’ αριθ. Β.Δ. 682/14.9.60 «περί Οργανισμού του Υπουργείου Κοινωνικής Προνοίας» (ανωτ. σελ. 19) ως τούτο συνεπληρώθη μεταγενεστέρως, προβλεπομένους κλάδους, της Α΄ Κατηγορίας προστίθεται ο δια του παρόντος συνιστώμενος κλάδος «Κοινωνικών Λειτουργών». 2.Ο Κλάδος Κοινωνικών Λειτουργών περιλαμβάνει τας κάτωθι συνιστωμένας δια του παρόντος θέσεις: Μίαν θέσιν επί βαθμώ 2ω. 3 θέσεις επί βαθμώ 3ω. 12 θέσεις επί βαθμώ 4ω. 34 θέσεις επί βαθμώ 5ω. 235 θέσεις επί βαθμοίς 9ω-6ω. Ορίζεται δεύτερος εισαγωγικός βαθμός ο 8ος. 3.Δι’ αποφάσεων του Υπουργού Κοινωνικών Υπηρεσιών δημοσιευομένων δια της Εφημερίδος της Κυβερνήσεως κατανέμονται αι υπό της προηγουμένης παραγράφου, προβλεπόμεναι θέσεις μεταξύ της Κεντρικής Υπηρεσίας του Υπουργείου και των Περιφερειακών Υπηρεσιών αρμοδιότητος αυτού και καθορίζονται αι αρμοδιότητες των Κοινωνικών Λειτουργών. Προσόντα και διαδικασία διορισμού Άρθρ.2.-1.Δια τον διορισμόν εις τον εισαγωγικόν 9ον βαθμόν εις τας δια του παρόντος συνιστωμένας θέσεις απαιτείται πτυχίον Σχολής Κοινωνικής Προνοίας τριετούς μεταγυμνασιακού κύκλου σπουδών ημεδαπής ή ισοτίμου της αλλοδαπής και άδεια ασκήσεως επαγγέλματος Κοινωνικού Λειτουργού χορηγουμένη κατά τας διατάξεις του Β.Δ. 690/4.8.61 «περί ασκήσεως επαγγέλματος Κοινωνικών Λειτουργών» (ανωτ. σελ. 42). 2.Δια τον διορισμόν εις τον δεύτερον 8ον εισαγωγικόν βαθμόν απαιτείται, πτυχίον Σχολής Κοινωνικής Προνοίας, άδεια ασκήσεως επαγγέλματος Κοινωνικού Λειτουργού και πτυχίον Νομικής Σχολής ή Πολιτικών και Οικονομικών Επιστημών ή Φιλοσοφικής ή Θεολογικής Σχολής ημεδαπού ή αλλοδαπού ισοτίμου Πανεπιστημίου ή Ανωτάτης Σχολής Οικονομικών και Εμπορικών Επιστημών, ή Παντείου Ανωτάτης Σχολής Πολιτικών Επιστημών ή Ανωτάτης Βιομηχανικής Σχολής, είτε πτυχίον Σχολής Κοινωνικής Προνοίας Πανεπιστημιακού επιπέδου ημεδαπής ή ισοτίμου της αλλοδαπής και άδεια ασκήσεως επαγγέλματος Κοινωνικού Λειτουργού, είτε πτυχίον Σχολής Κοινωνικής Προνοίας τριετούς μεταγυμνασιακού κύκλου, σπουδών. άδεια ασκήσεως επαγγέλματος Κοινωνικού Λειτουργού και διετής προϋπηρεσία Κοινωνικού Λειτουργού παρά τω Δημοσίω ή Νομικώ Προσώπω Δημοσίου Δικαίου, υφ’ οιανδήποτε σχέσιν παρασχεθείσα. 3.Δια την προαγωγήν εις τον 3ον και 2ον βαθμόν απαιτείται οπωσδήποτε και πτυχίον Ανωτάτης Σχολής ημεδαπής ή ισοτίμου τοιαύτης αλλοδαπής, εκ των εν τη προηγουμένη παραγράφω αναφερομένων. 4.Ο διορισμός ενεργείται κατόπιν διαδικασίας επιλογής κατά τας διατάξεις των άρθρ. 22 και 24 του Νόμ. 1811/1951 «περί Κώδικος καταστάσεως των Δημοσίων Διοικητικών Υπαλλήλων» (τόμ. 2Α σελ. 257) ως ετροποποιήθησαν δια του άρθρ. 19 του Ν.Δ. 751/1970 «περί τροποποιήσεως, συμπληρώσεως και επεκτάσεως διατάξεών τινων του Υπαλληλικού Κώδικος». Μεταβατικαί διατάξεις Άρθρ.3.-1.Εις τας υπό της παρ. 2 του άρθρ. 1 του παρόντος συνιστωμένας θέσεις διορίζονται κατά την πρώτην εφαρμογήν του παρόντος, οι παρά του Εθνικού Οργανισμού Προνοίας (τέως «Βασιλική Πρόνοια») διατεθέντες εις το Υπουργείον Κοινωνικών Υπηρεσιών Κοινωνικοί Λειτουργοί και υπηρετούντες κατά την δημοσίευσιν του παρόντος εις τας υπηρεσίας του Υπουργείου τούτου ή εις τας Ελληνικάς Πρεσβείας ή εις Νομικά Πρόσωπα Κοινωνικής Προστασίας. 2.Δια τον κατά τας διατάξεις της προηγουμένης παραγράφου διορισμόν απαιτείται όπως οι υποψήφιοι κέκτηνται άδειαν ασκήσεως επαγγέλματος Κοινωνικού Λειτουργού ως και τα υπό των άρθρ. 13-20 του Νόμ. 1811/51 «περί Κώδικος καταστάσεως των Δημοσίων Διοικητικών Υπαλλήλων», προβλεπόμενα προσόντα διορισμού πλην του υπό του άρθρ. 16 προβλεπομένου δια τον διορισμόν ανωτάτου ορίου ηλικίας, τούτου καθοριζομένου του 56ου έτους και υπό την προϋπόθεσιν ότι οι διοριζόμενοι διετέθησαν εις την δημοσίαν υπηρεσίαν προ της συμπληρώσεως του 35ου έτους της ηλικίας των. Δια τον διορισμόν εις τον εισαγωγικόν βαθμόν 8ον απαιτείται πέραν της προϋπηρεσίας εις τας εν τη παρ. 1 του παρόντος Υπηρεσίας διανυθείσης τοιαύτης και πτυχίον Ανωτάτης Σχολής ημεδαπής ή ισοτίμου τοιαύτης αλλοδαπής ή διετής προϋπηρεσία Κοινωνικού Λειτουργού παρά τω Δημοσίω ή Νομικώ Προσώπω Δημοσίου Δικαίου υφ’ οιανδήποτε σχέσιν παρασχεσθείσα. 3.Ο κατά τα άνω διορισμός ενεργείται, τη αιτήσει του ενδιαφερομένου, υποβαλλομένη εντός ανατρεπτικής προθεσμίας ενός μηνός από της δημο- σιεύσεως του παρόντος, δι’ αποφάσεων του Υ- πουργού Κοινωνικών Υπηρεσιών μετά γνώμην  του    Υπηρεσιακού  Συμβουλίου  του   Υπουργείου           (Μετά την σελ. 50(α) Σελ. 50,01 Τεύχος 522-Σελ.89 Κοινωνικοί Λειτουργοί-Κοινωνικοί Σύμβουλοι 35.Α.γ.4    Κοινωνικών Υπηρεσιών, κρίνοντος περί των τυπικών και ουσιαστικών προσόντων αυτών. 4.Ο διορισμός γίνεται εις τους εισαγωγικούς βαθμούς του Κλάδου δύναται όμως να γίνη μετά γνώμην του Υπηρεσιακού Συμβουλίου κρίνοντος επί τη βάσει των ουσιαστικών προσόντων και εις ανώτερον τούτου, εφ’ όσον ο διοριζόμενος έχει χρόνον υπηρεσίας, εις τας υπό της παρ. 1 του παρόντος Υπηρεσίας, τουλάχιστον ίσον προς ον θα απητείτο κατά τον Νόμ. 1811/51 ως ούτος συνεπληρώθη και ετροποποιήθη μεταγενεστέρως δια την μέχρι του ανωτέρου τούτου βαθμού προαγωγήν. 5.Ο κατά την προηγουμένην παράγραφον διορισμός δεν δύνανται να γίνη εις βαθμόν ανώτερον του 6ου. Οι ούτω διοριζόμενοι λογίζονται δι’ απάσας τας περιπτώσεις ως καταλαβόντες τον βαθμόν εις ον διορίζονται αφ’ ης συνεπλήρωσαν τον κατά τας διατάξεις του άρθρ. 103 του Νόμ. 1811/51 προβλεπόμενον χρόνον συνολικής υπηρεσίας δια την μέχρι του βαθμού τούτου προαγωγικήν των εξέλιξιν, άνευ δικαιώματος απολήψεως διαφοράς αποδοχών, δικαιούμενοι μόνον του επιδόματος πολυετίας και τριετιών δια τον πλεονάζοντα πέραν του απαιτουμένου δια την προαγωγήν των εις τον 6ον βαθμόν χρόνον ως και του υπολογισμού τούτου δια την προαγωγήν τούτων μόνον εις τον επόμενον βαθμόν. Ως χρόνος υπηρεσίας νοείται εν προκειμένω ο από της υπό του Εθνικού Οργανισμού Προνοίας (τέως «Βασιλική Πρόνοια») διαθέσεως εις το Υπουργείον Κοινωνικών Υπηρεσιών χρόνος πραγματικής υπηρεσίας των διοριζομένων, δια την άσκησιν καθηκόντων Κοινωνικού Λειτουργού. 6.Οι κατά την πρώτην εφαρμογήν και κατά τας διατάξεις της παρ. 2 του παρόντος άρθρου διοριζόμενοι οι μη κεκτημένοι πτυχίον μεταγυμνασιακού κύκλου σπουδών εξελίσσονται μέχρι και του 5ου βαθμού και εις ποσοστόν 8% του συνόλου των εν τη παρούση παραγράφω αναφερομένων. 7.Η σειρά αρχαιότητος μεταξύ των επί τω αυτώ βαθμώ διοριζομένων ή μετατασσομένων καθορίζεται υπό του οικείου Υπηρεσιακού Συμβουλίου του Υπουργείου Κοινωνικών Υπηρεσιών, δια της αυτής περί διορισμού πράξεως, κρίνοντος επί τη βάσει του χρόνου κτήσεως πτυχίου Σχολής Κοινωνικής Προνοίας, συνολικής προσμετρήσεως υπηρεσίας, τυχόν χρόνου εν τω βαθμώ, της ικανότητος και των άλλων ουσιαστικών προσόντων αυτών.            Σελ. 50,02 Τεύχος 522-Σελ.90 35.Α.γ.4 Κοινωνικοί Λειτουργοί-Κοινωνικοί Σύμβουλοι    8.Οι κατά τας διατάξεις του παρόντος άρθρου διοριζόμενοι λαμβάνουν τας αποδοχάς του βαθμού της νέας αυτών θέσεως, αίτινες καταβάλλονται από της δημοσιεύσεως της πράξεως διορισμού των. Οι εξ αυτών λαμβάνοντες μέχρι του διορισμού των αποδοχάς ανωτέρας των ανηκουσών εις τον βαθμόν εφ’ ω διωρίσθησαν διατηρούν αυτάς μέχρι της καθ’ οιονδήποτε τρόπον καλύψεως της διαφοράς. 9.Οι δι’ οιονδήποτε λόγον μη διοριζόμενοι κατά την παρ. 1 του παρόντος άρθρου ως και οι μη κεκτημένοι απολυτήριον γυμνασίου ή αδείας ασκήσεως επαγγέλματος κοινωνικού λειτουργού προσλαμβάνονται υπό του Υπουργείου Κοινωνικών Υπηρεσιών επί σχέσει μισθώσεως εργασίας ιδιωτικού δικαίου, του τρόπου ρυθμίσεως των όρων αμοιβής και εργασίας τούτων διεπομένων υπό των διατάξεων του Ν.Δ. 1198/72, «περί του τρόπου ρυθμίσεως των όρων αμοιβής και εργασίας του επί σχέσει εργασίας ιδιωτικού δικαίου προσωπικού του Δημοσίου των Ο.Τ.Α. και Ν.Π.Δ.Δ. και τροποποιήσεως εργασίας Νομοθεσίας». Ούτοι απολύονται κατόπιν αποφάσεως του Υπουργού Κοινωνικών Υπηρεσιών μετά γνώμην του Υπηρεσιακού Συμβουλίου του Υπουργείου Κοινωνικών Υπηρεσιών εν πάση δε περιπτώσει άμα τη συμπληρώσει του 65ου έτους της ηλικίας των. Οι ούτω διατηρούμενοι εν υπηρεσία καλύπτουν ισαρίθμους τακτικάς θέσεις εκ των εν άρθρ. 1 παρ. 2 του παρόντος προβλεπομένων μέχρι της καθ’ οιονδήποτε τρόπον εξόδου των εκ της υπηρεσίας. 10.Κατά την πρώτην εφαρμογήν του παρόντος επιτρέπεται η μετάταξις εις τας υπό της παρ. 2 του άρθρ. 1 του παρόντος συνιστωμένας θέσεις κατά παρέκκλισιν των περί μετατάξεως κειμένων διατάξεων, μονίμων διοικητικών υπαλλήλων της Β΄ Κατηγορίας Δημοσίων Υπηρεσιών, κεκτημένων πτυχίου Σχολής Κοινωνικής Προνοίας και αδείας ασκήσεως Επαγγέλματος Κοινωνικού Λειτουργού. Ούτοι μετατάσσονται με τον ον κέκτηνται βαθμόν εφαρμοζομένων αναλόγως των παρ. 4 και 5 του παρόντος. Οι ούτω μετατασσόμενοι προαγόμενοι εις τον 5ον βαθμόν τίθενται εις τον αριστερόν των ομοιοβάθμων των, εφ’ όσον δεν κέκτηνται πενταετή προϋπηρεσίαν Κοινωνικού Λειτουργού εις τας εν παρ. 1 του παρόντος Υπηρεσίας. Προϋπηρεσία - Επικουρική ασφάλισις Άρθρ.4.-1.Ο από της διαθέσεως παρά του Εθνικού Οργανισμού Προνοίας (τέως «Βασιλική Πρόνοια») εις το Υπουργείον Κοινωνικών Υπηρεσιών, χρόνος πραγματικής υπηρεσίας των εν άρθρ. 3 του παρόντος διοριζομένων Κοινωνικών Λειτουργών λογίζεται ως χρόνος διανυθείς εις Δημοσίαν Υπηρεσίαν. 2.Τα της αναδρομικής ασφαλίσεως των ως άνω Κοινωνικών Λειτουργών παρά τοις οικείοις επικουρικοίς Ταμείοις ως και η καταβολή υπό των ενδιαφερομένων των εισφορών ή κρατήσεως ή μεταφοράς των εισφορών από Ταμείου εις Ταμείον ως και πάσα σχετική λεπτομέρεια ρυθμίζεται δια κοινής αποφάσεως των Υπουργών Οικονομικών και Κοινωνικών Υπηρεσιών δημοσιευομένης δια της Εφημερίδος της Κυβερνήσεως. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.